erhwenkuo/poetry-chinese-zhtw huggingface dataset:
夏日登樓晚望
作者：姚合（唐）

避暑高樓上，平蕪望不窮。鳥窮山色去，人歇樹陰中。數帶長河水，千條弱柳風。暗思多少事，懶話與芝翁。
霽後登樓
作者：姚合（唐）

高樓初霽後，遠望思無窮。雨洗青山淨，春蒸大野融。碧池舒暖景，弱柳嚲和風。為有登臨興，獨吟落照中。
早夏郡樓宴集
作者：姚合（唐）

官散有閒情，登樓步稍輕。窗雲帶雨氣，林鳥雜人聲。曉日襟前度，微風酒上生。城中會難得，掃壁各書名。
夜宴太僕田卿宅
作者：姚合（唐）

故人九寺長，邀我此同歡。永夜開筵靜，中年飲酒難。微風侵燭影，疊漏過林端。臘後分朝日，天明幾刻殘。
春日同會衛尉崔少卿宅
作者：姚合（唐）

詩家會詩客，池閣曉初晴。鳥盡山中語，琴多譜外聲。映花相勸酒，入洞各題名。疏野常如此，誰人信在城。
軍城夜會
作者：姚合（唐）

軍城夜禁樂，飲酒每題詩。坐穩吟難盡，寒多醉較遲。遠鐘驚漏壓，微月被燈欺。此會誠堪惜，天明是別離。
晦日宴劉值錄事宅
作者：姚合（唐）

花落鶯飛深院靜，滿堂賓客盡詩人。城中杯酒家家有，唯是君家酒送春。
宴光祿田卿宅
作者：姚合（唐）

竹裡開華館，珍羞次第嘗。春風酒影動，晴日樂聲長。久坐難辭醉，衰年亦暫狂。殷勤還繼燭，永夕夢相妨。
會將作崔監東園
作者：姚合（唐）

牆北走紅塵，牆東接白雲。山光衣上見，藥氣酒中聞。此會誠堪惜，窮秋日又曛。人間唯有醉，醉後複何雲。
同諸公會太府韓卿宅
作者：姚合（唐）

九寺名卿才思雄，邀歡筆下與杯中。六街鼓絕塵埃息，即聽雞唱天門曉，吏事相牽西複東。
乞酒
作者：姚合（唐）

聞君有美酒，與我正相宜。溢甕清如水，黏杯半似脂。豈唯消舊病，且要引新詩。況此便便腹，無非是滿卮。
寄衛拾遺乞酒
作者：姚合（唐）

老人罷卮酒，不醉已經年。自飲君家酒，一杯三日眠。味輕花上露，色似洞中泉。莫厭時時寄，須知法未傳。
乞新茶
作者：姚合（唐）

嫩綠微黃碧澗春，採時聞道斷葷辛。不將錢買將詩乞，借問山翁有幾人。
西掖寓直春曉聞殘漏
作者：姚合（唐）

直廬仙掖近，春氣曙猶寒。隱隱銀河在，丁丁玉漏殘。微風飄更切，萬籟雜應難。鳳閣明初啟，雞人唱漸闌。靜宜來禁裡，清是下雲端。我識朝天路，從容自整冠。
杭州郡齋南亭
作者：姚合（唐）

符印懸腰下，東山不得歸。獨行南北近，漸老往還稀。迸筍侵窗長，驚蟬出樹飛。田田池上葉，長是使君衣。
郡中西園
作者：姚合（唐）

西園春欲盡，芳草徑難分。靜語唯幽鳥，閑眠獨使君。密林生雨氣，古石帶潮文。雖去清秋遠，朝朝見白雲。
杭州官舍偶書
作者：姚合（唐）

錢塘刺史謾題詩，貧褊無恩懦少威。春盡酒杯花影在，無術理人人自理，朝朝漸覺簿書稀。
省直書事
作者：姚合（唐）

默默滄江老，官分右掖榮。立朝班近殿，奏直上知名。曉霧和香氣，晴樓下樂聲。蜀箋金屑膩，月兔筆毫精。禁樹霏煙覆，宮牆瑞草生。露盤秋更出，玉漏晝還清。碧蘚無塵染，寒蟬似鳥鳴。竹深雲自宿，天近日先明。孱懦難封詔，疏愚但擲觥。素餐終日足，寧免眾人輕。
杭州官舍即事
作者：姚合（唐）

臨江府署清，閑臥複閑行。苔蘚疏塵色，梧桐出雨聲。漸除身外事，暗作道家名。更喜仙山近，庭前藥自生。
假日書事呈院中司徒
作者：姚合（唐）

十日公府靜，巾櫛起清晨。寒蟬近衰柳，古木似高人。學佛寧憂老，為儒自喜貧。海山歸未得，芝朮夢中春。
書縣丞舊廳
作者：姚合（唐）

宮殿半山上，人家向下居。古廳眠易魘，老吏語多虛。雨水澆荒竹，溪沙擁廢渠。聖朝收外府，皆是九天除。
縣中秋宿
作者：姚合（唐）

鼓絕門方掩，蕭條作吏心。露垂庭際草，螢照竹間禽。棋罷嫌無月，眠遲聽盡砧。還知未離此，時複更相尋。
夏夜宿江驛
作者：姚合（唐）

竹屋臨江岸，清宵興自長。夜深傾北斗，葉落映橫塘。渚鬧漁歌響，風和角粽香。卻愁南去棹，早晚到瀟湘。
陝城即事
作者：姚合（唐）

左右分京闕，黃河與宅連。何功來此地，竊位已經年。天下才彌小，關中鎮最先。隴山望可見，惆悵是窮邊。
聽歌
作者：劉得仁（唐）

朱檻滿明月，美人歌落梅。忽驚塵起處，疑是有風來。一曲聽初徹，幾年愁暫開。東南正雲雨，不得見陽臺。
青龍寺僧院
作者：劉得仁（唐）

常多簪組客，非獨看高松。此地堪終日，開門見數峰。苔新禽跡少，泉冷樹陰重。師意如山裡，空房曉暮鐘。
夏夜會同人
作者：劉得仁（唐）

沉沉清暑夕，星斗儼虛空。岸幘棲禽下，烹茶玉漏中。形骸忘已久，偃仰趣無窮。日汲泉來漱，微開密筱風。
遊崔監丞城南別業
作者：劉得仁（唐）

門與青山近，青山複幾重。雪融皇子岸，春浥翠微峰。地有經冬草，林無未老松。竹寒溪隔寺，晴日直聞鐘。
答韋先輩春雨後見寄
作者：劉得仁（唐）

風散五更雨，鳥啼三月春。軒窗透初日，硯席絕纖塵。帝裡峰頭出，鄰家樹色新。憐君高且靜，有句寄閒人。
題吳先生山居
作者：劉得仁（唐）

先生此幽隱，便可謝人群。潭底見秋石，樹間飛霽雲。山居心已慣，俗事耳憎聞。念我要多疾，開爐藥許分。
晚遊慈恩寺
作者：劉得仁（唐）

寺去幽居近，每來因采薇。伴僧行不困，臨水語忘歸。磬動青林晚，人驚白鷺飛。堪嗟浮俗事，皆與道相違。
題王處士山居
作者：劉得仁（唐）

茅堂入谷遠，林暗絕其鄰。終日有流水，經年無到人。溪雲常欲雨，山洞別開春。自得仙家術，栽松獨養真。
宿僧院
作者：劉得仁（唐）

禪地無塵夜，焚香話所歸。樹搖幽鳥夢，螢入定僧衣。破月斜天半，高河下露微。翻令嫌白日，動即與心違。
曉別呂山人
作者：劉得仁（唐）

疏鐘兼漏盡，曙色照青氛。棲鶴出高樹，山人歸白雲。月盈期重宿，丹熟約相分。羨入秋風洞，幽泉仔細聞。
送知全禪師南遊
作者：劉得仁（唐）

師譽振京城，談空萬乘聽。北行山已雪，南去木猶青。夜嶽禪銷月，秋潭汲動星。回期不可定，孤鶴在高冥。
上張水部
作者：劉得仁（唐）

出入門闌久，兒童亦有情。不須將姓字，長說向公卿。每許連床坐，時容並馬行。恩深轉無語，懷抱自分明。
塞上行作
作者：劉得仁（唐）

鄉井從離別，窮邊觸目愁。生人居外地，塞雪下中秋。雁舉之衡翅，河穿入虜流。將軍心莫苦，向此取封侯。
贈江夏盧使君
作者：劉得仁（唐）

詩人中最屈，無與使君儔。白髮雖求退，明時合見收。登山猶自健，縱酒可多愁。好是能騎馬，相逢見鄂州。
冬夜寄白閣僧
作者：劉得仁（唐）

營營不自息，暌闊數年情。林下期難遂，人間事旋生。鳥棲寒水迥，月映積冰清。石室焚香坐，懸知不為名。
送姚合郎中任杭州
作者：劉得仁（唐）

水陸中分程，看花一月行。會稽山隔浪，天竺樹連城。候吏齎魚印，迎船載旆旌。渡江春始半，列嶼草初生。
西園
作者：劉得仁（唐）

夏圃秋涼入，樹低逢幘欹。水聲翻敗堰，山翠濕疏籬。綠滑莎藏徑，紅連果壓枝。幽人更何事，旦夕與僧期。
昊天觀新栽竹
作者：劉得仁（唐）

清風枝葉上，山鳥已棲來。根別古溝岸，影生秋觀苔。遍思諸草木，惟此出塵埃。恨為移君晚，空庭更擬栽。
晚步曲江因謁慈恩寺恭上人
作者：劉得仁（唐）

豈曰趣名者，年年待命通。坐令青嶂上，興起白雲中。岸浸如天水，林含似雨風。南宗猶有礙，西寺問恭公。
送姚處士歸亳州
作者：劉得仁（唐）

白發麻衣破，還譙別弟回。首垂聽樂淚，花落待歌杯。石路尋芝熟，柴門有鹿來。明王下徵詔，應就碧峰開。
寄樓子山雲棲上人
作者：劉得仁（唐）

一室鑿崔嵬，危梯疊蘚苔。永無塵事到，時有至人來。澗穀冬深靜，煙嵐日午開。修身知得地，京寺未言回。
秋夜喜友人宿
作者：劉得仁（唐）

莫說春闈事，清宵且共吟。頻年遺我輩，何日遇知音。逼曙天傾鬥，將寒葉墜林。無將簪紱意，只損壯夫心。
秋日同僧宿西池
作者：劉得仁（唐）

菡萏遍秋水，隔林香似焚。僧同池上宿，霞向月邊分。渚鳥棲蒲立，城砧接曙聞。來宵莫他約，重此話孤雲。
宿韋津山居
作者：劉得仁（唐）

永夕見招宿，詩書盈草堂。靜吟傾美酒，高論出名場。窗颯松篁韻，庭兼雪月光。心期身未老，一去泛瀟湘。
夜攜酒訪崔正字
作者：劉得仁（唐）

只應芸閣吏，知我僻兼愚。吟興忘饑凍，生涯任有無。慘雲埋遠岫，陰吹吼寒株。忽起圍爐思，招攜酒滿壺。
送蔡京東歸迎侍
作者：劉得仁（唐）

高堂惟兩別，此別是榮歸。薄俸迎親遠，平時知己稀。鄆郊秋木見，魯寺夜鐘微。近臘西來日，多逢霰雪飛。
中秋
作者：劉得仁（唐）

塵裡兼塵外，鹹期此夕明。一年惟一度，長恐有雲生。露洗微埃盡，光濡是物清。朗吟看正好，惆悵又西傾。
池上宿
作者：劉得仁（唐）

事事不求奢，長吟省歎嗟。無才堪世棄，有句向誰誇。老樹呈秋色，空池浸月華。涼風白露夕，此境屬詩家。
秋夕即事
作者：劉得仁（唐）

永夕坐暝久，蕭蕭猿狖啼。漏微砧韻隔，月落鬥杓低。危葉無風墜，幽禽並樹棲。自憐在岐路，不醉亦沉迷。
晚夏
作者：劉得仁（唐）

日夕是西風，流光半已空。山光漸凝碧，樹葉即翻紅。學淺慚多士，秋成羨老農。誰憐信公道，不泣路岐中。
夏日即事
作者：劉得仁（唐）

到曉改詩句，四鄰嫌苦吟。中宵橫北斗，夏木隱棲禽。天地先秋肅，軒窗映月深。幽庭多此景，惟恐曙光侵。
夏日通濟裡居酬諸先輩見訪
作者：劉得仁（唐）

君子遠相尋，聯鑣到敝林。有詩誰索和，無酒可賒斟。門列晴峰色，堂開古木陰。何因駐清聽，惟恐日西沉。
寄姚諫議
作者：劉得仁（唐）

鳴鞭靜路塵，籍籍諫垣臣。函疏封還密，爐香侍立親。篋多臨水作，窗宿臥雲人。危坐開寒紙，燈前起草頻。
和厲玄侍禦題戶部相公廬山草堂
作者：劉得仁（唐）

白雲居創畢，詔入鳳池年。林長雙峰樹，潭分並寺泉。石溪盤鶴外，嶽室閉猿前。柱史題詩後，松前更肅然。
題山中故靜禪師
作者：劉得仁（唐）

寂滅身何在，門人隔此生。影懸塵已厚，塔種柏初成。溪院秋先雪，山堂古有精。當時掛錫處，樹老幾枝傾。
夏日遊慈恩寺
作者：劉得仁（唐）

何處消長日，慈恩精舍頻。僧高容野客，樹密絕囂塵。閑上淩虛塔，相逢避暑人。卻愁歸去路，馬跡並車輪。
題終南麻先生寂禪師石室
作者：劉得仁（唐）

因居石室貧，五十二回春。擁褐冥心客，窮經暮齒人。翠沉空水定，雨絕片雲新。危細秋峰徑，相隨到頂頻。
送靈武朱書記
作者：劉得仁（唐）

靈帥與誰善，得君賓幕中。從容應盡禮，贊畫致元功。連塞雲長慘，才秋樹半空。相如偏自愜，掌記複乘驄。
吊草堂禪師
作者：劉得仁（唐）

杖履疑師在，房關四壁蛩。貯瓶經臘水，響塔隔山鐘。乳鴿沿苔井，齋猿散雪峰。如何不相見，倚遍寺前松。
早春送湘潭李少府之任
作者：劉得仁（唐）

柳新春水湄，春岸草離離。祖席觴雲盡，離人淚各垂。業文傳不朽，作尉豈多時。公退琴堂上，風吹斑竹枝。
送越客歸
作者：劉得仁（唐）

霜薄東南地，江楓落未齊。眾山離楚上，孤棹宿吳西。渚客留僧語，籠猿失子啼。到家冬即是，荷盡若耶溪。
送周鉞往江夏
作者：劉得仁（唐）

東西南北郡，自說遍曾遊。人世終多故，皇都不少留。郢城帆過夜，漢水月方秋。此謁親知去，聞猿豈解愁。
送河池李明府之任
作者：劉得仁（唐）

河池安所理，種柳與彈琴。自合清時化，仍資白首吟。程餘行片月，公退入遙林。想得詢民瘼，方稱單父心。
送蔡京侍禦赴大樑幕
作者：劉得仁（唐）

同城各多故，會面亦稀疏。及道須相別，臨岐恨有餘。梁園飛楚鳥，汴水走淮魚。眾說裁軍檄，陳琳遠不如。
哭鮑溶有感
作者：劉得仁（唐）

寥落故人宅，今來身已亡。古苔封墨沼，深竹映書堂。秋色池館靜，雨聲雲水涼。無因展交道，日暮剖心腸。
送僧歸玉泉寺
作者：劉得仁（唐）

玉泉歸故剎，便老是僧期。亂木孤蟬後，寒山絕鳥時。若尋流水去，轉出白雲遲。見說千峰路，溪深複頂危。
宣義池上
作者：劉得仁（唐）

修篁夾綠池，幽絮此中飛。何必青山遠，仍將白髮歸。鳥啼亦有恨，鷗習總無機。樹起秋風細，西林磬入微。
回中夜訪獨孤從事
作者：劉得仁（唐）

滿庭霜月魄，風靜絕纖聞。邊境時無事，州城夜訪君。擁裘聽塞角，酌醴話湘雲。贊佐元戎美，恩齊十萬軍。
宿宣義池亭
作者：劉得仁（唐）

暮色繞柯亭，南山幽竹青。夜深斜舫月，風定一池星。島嶼無人跡，菰蒲有鶴翎。此中足吟眺，何用泛滄溟。
送智玄首座歸蜀中舊山
作者：劉得仁（唐）

像教得重興，因師說大乘。從來悟明主，今去證高僧。蜀國煙霞異，靈山水月澄。鄉閭諸善友，喜似見南能。
賀顧非熊及第其年內索文章
作者：劉得仁（唐）

愚為童稚時，已解念君詩。及得高科晚，須逢聖主知。花前翻有淚，鬢上卻無絲。從此東歸去，休為墜葉期。
冬日駱家亭子
作者：劉得仁（唐）

亭臺臘月時，松竹見貞姿。林積煙藏日，風吹水合池。恨無人此住，靜有鶴相窺。是景吟詩遍，真於野客宜。
題邵公禪院
作者：劉得仁（唐）

無事門多掩，陰階竹掃苔。勁風吹雪聚，渴鳥啄冰開。樹向寒山得，人從瀑布來。終期天目老，擎錫逐雲回。
憶鶴
作者：劉得仁（唐）

自爾歸仙後，經秋又過春。白雲尋不得，紫府去無因。此地空明月，何山伴羽人。終期華表上，重見令威身。
聽夜泉
作者：劉得仁（唐）

靜裡層層石，潺湲到鶴林。流回出幾洞，源遠曆千岑。寒助空山月，清兼此夜心。幽人聽達曙，相和蘚床吟。
樂遊原春望
作者：劉得仁（唐）

樂遊原上望，望盡帝都春。始覺繁華地，應無不醉人。雲開雙闕麗，柳映九衢新。愛此頻來往，多閑逐此身。
贈雍陶博士
作者：劉得仁（唐）

腹是群書笥，官為六義師。情高少塵事，朝下足閒時。有句同人伏，無私胄子知。漢庭公議在，正與觸邪宜。
夏日感懷寄所知
作者：劉得仁（唐）

了了見岐路，欲行難負心。趨時不圓轉，自古易湮沉。日正林方合，蜩鳴夏已深。中郎今遠在，誰識爨桐音。
陳情上知己
作者：劉得仁（唐）

性與才俱拙，名場跡甚微。久居顏亦厚，獨立事多非。刻骨搜新句，無人憫白衣。明時自堪戀，不是不知機。
秋夜寄友人二首
作者：劉得仁（唐）

永夜無他慮，長吟畢二更。暗燈搖碧影，滯雨滴階聲。道進愁還淺，年加睡自輕。如何得深術，相與舍浮名。所思同海岱，所夢亦煙波。默坐看山久，閑行值寺過。獨吟黃葉亂，相去碧峰多。我有歸心在，君行竟若何。
寄春坊顧校書
作者：劉得仁（唐）

甯因不得志，寂寞本相宜。冥目冥心坐，花開花落時。數畦蔬甲出，半夢鳥聲移。只恐龍樓吏，歸山又見違。
寄雍陶先輩
作者：劉得仁（唐）

久別青雲士，幽人分固然。愁心不易去，蹇步卒難前。盡落經霜葉，頻陰欲雪天。歸山自有限，豈待白頭年。
對月寄雍陶
作者：劉得仁（唐）

圓明寒魄上，天地一光中。臨水通宵坐，知君此興同。華凝衣有露，靜極樹無風。若向湘江見，湘江徹底空。
寄謝觀
作者：劉得仁（唐）

十五年餘苦，今朝始遇君。無慚於白日，不枉別孤雲。得失天難問，稱揚鬼亦聞。此恩銷鏤骨，吟坐葉紛紛。
送鄂州崔大夫赴鎮
作者：劉得仁（唐）

廉問帝難人，朝廷輟重臣。入山初有雪，登路正無塵。去國鳴騶緩，經雲住旆頻。千峰與萬木，清聽雨情新。
送錢給事赴虢州
作者：劉得仁（唐）

帝心憂虢俗，暫輟掖垣臣。疲瘵初承製，鄉閭似得春。化成應有瑞，位重轉聞貧。用作鹽梅日，爭回臥轍人。
送雍陶侍禦赴兗州裴尚書命
作者：劉得仁（唐）

綸閣知孤直，翻論北巷賢。且縻蓮幕裡，會致玉階前。洙泗秋微動，龜蒙月正圓。元戎軍務息，清句待君聯。
送新羅人歸本國
作者：劉得仁（唐）

雞林隔巨浸，一住一年行。日近國先曙，風吹海不平。眼穿鄉井樹，頭白渺彌程。到彼星霜換，唐家語卻生。
送車濤罷舉歸山
作者：劉得仁（唐）

朝是暮還非，人情冷暖移。浮生只如此，強進欲何為。要路知無援，深山必遇師。憐君明此理，休去不遲疑。
送王書記歸邠州
作者：劉得仁（唐）

陳琳輕一別，馬上意超然。來日行煩暑，歸時聽早蟬。陰雲翳城郭，細雨紊山川。從事公劉地，元戎舊禮賢。
送謝觀之劍南從事
作者：劉得仁（唐）

迢遞從知己，他人敢更言。離京雖未臘，到府已應暄。飛急奔行雁，啼酸憶子猿。江山無限思，君擬共誰論。
送顧非熊作尉盱眙
作者：劉得仁（唐）

一名兼一尉，未足是君伸。歷數為詩者，多來作諫臣。路翻平楚闊，草帶古淮新。天下雖雲大，同聲有幾人。
送高湘及第後東歸覲叔
作者：劉得仁（唐）

此去幾般榮，登科鼎足名。無慚入南巷，高價聳東京。窗對嵩山碧，庭來洛水聲。門前桃李樹，一徑已陰成。
送友人下第歸覲
作者：劉得仁（唐）

君此蔔行日，高堂應夢歸。莫將和氏淚，滴著老萊衣。嶽雨連河細，田禽出麥飛。到家調膳後，吟苦落蟬暉。
送友人下第歸揚州覲省
作者：劉得仁（唐）

新柳間花垂，東西京路岐。園林知自到，寢食計相思。雨斷淮山出，帆揚楚樹移。晨昏心已泰，蟬發是回時。
早行
作者：劉得仁（唐）

萬類半已動，此心甯自安。月沉平野盡，星隱曙空殘。馬渡橫流廣，人行湛露寒。還思猶夢者，不信早行難。
通濟裡居酬盧肇見尋不遇
作者：劉得仁（唐）

衡門掩綠苔，樹下絕塵埃。偶赴高僧約，旋知長者來。雲山堪眺望，車馬必裴回。問以何為待，慚無酒一杯。
贈王尊師
作者：劉得仁（唐）

為道常日損，尊師修此心。掛肩黃布被，穿發白蒿簪。符劄靈砂字，弦彈古素琴。囊中曾有藥，點土亦成金。
冬夜與蔡校書宿無可上人院
作者：劉得仁（唐）

儒釋偶同宿，夜窗寒更清。忘機於世久，晤語到天明。月倒高松影，風旋一磬聲。真門猶是幻，不用覺浮生。
冬日喜同志宿
作者：劉得仁（唐）

相逢話清夜，言實轉相知。共道名雖切，唯論命不疑。吟身坐霜石，眠鳥握風枝。別憶天臺客，煙霞昔有期。
逢呂上山人
作者：劉得仁（唐）

塵裡正愁老，相逢眼益明。從前枉多病，此後鮮疏名。古柏今收子，深山許事兄。長生如有分，願逐到蓬瀛。
春暮對雨
作者：劉得仁（唐）

春暮雨微微，翻疑墜葉時。氣蒙楊柳重，寒勒牡丹遲。未夕鳥先宿，望晴人有期。何當廓陰閉，新暑竹風吹。
長信宮
作者：劉得仁（唐）

簟涼秋氣初，長信恨何如。拂黛月生指，解鬟雲滿梳。一從悲畫扇，幾度泣前魚。坐聽南宮樂，清風搖翠裾。
初夏題段郎中修竹裡南園
作者：劉得仁（唐）

高人遊息處，與此曲池連。密樹才春後，深山在目前。遠峰初絕雨，片石欲生煙。數有僧來宿，應緣靜好禪。
題景玄禪師院
作者：劉得仁（唐）

古僧精進者，師複是誰流。道貴行無我，禪難說到頭。汲泉羸鶴立，擁褐老猿愁。曾住深山院，何如此院幽。
夏日樊川別業即事
作者：劉得仁（唐）

無事稱無才，柴門亦罕開。脫巾吟永日，著屐步荒臺。風卷微塵上，霆將暴雨來。終南雲漸合，咫尺失崔嵬。
寄無可上人
作者：劉得仁（唐）

省學為詩日，宵吟每達晨。十年期是夢，一事未成身。枉別山中客，殊非世上人。今來已如此，須得桂榮新。
和範校書贈造微上人
作者：劉得仁（唐）

得性見微公，何曾執著空。修心將佛並，吐論與儒通。曉漱松杉下，宵禪雪月中。他生有緣會，君子亦應同。
訪曲江胡處士
作者：劉得仁（唐）

何況歸山後，而今已似仙。卜居天苑畔，閒步禁樓前。落日明沙岸，微風上紙鳶。靜還林石下，坐讀養生篇。
慈恩寺塔下避暑
作者：劉得仁（唐）

古松淩巨塔，修竹映空廊。竟日聞虛籟，深山只此涼。僧真生我靜，水淡發茶香。坐久東樓望，鐘聲振夕陽。
秋晚與友人遊青龍寺
作者：劉得仁（唐）

高視終南秀，西風度閣涼。一生同隙影，幾處好山光。暮鳥投嬴木，寒鐘送夕陽。因居話心地，川冥宿僧房。
春日雨後作
作者：劉得仁（唐）

朝來微有雨，天地爽無塵。北闕明如畫，南山碧動人。車輿終日別，草樹一城新。枉是吾君戚，何門謁紫宸。
別王山人
作者：劉得仁（唐）

旨甘雖自足，未是祿榮親。尚逐趨時伴，多離有道人。山居衣以草，生寄藥隨身。不食長無疾，年知出十旬。
贈陶山人
作者：劉得仁（唐）

處士例營營，惟君縱此生。閑能資壽考，健不換公卿。藥圃妻同耨，山田子共耕。定知丹熟後，無姓亦無名。
招隱
作者：曇翼（唐）

連峰數千里，修林帶平津。雲起遠山翳，風至□荒榛。茅茨隱不見，雞鳴知有人。躡磴踐其跡，處處見遺薪。乃知百代下，固有上皇民。
石橋琪樹
作者：隱求（唐）

山上天將近，人間路漸遙。誰當雲裡見，知欲渡仙橋。
律僧
作者：智遠（唐）

濾水與龕燈，長長護有情。自從青草出，便不下階行。北闕應無夢，南山舊有名。將何喻浮世，惟指浪漚輕。
暮春送人
作者：無悶（唐）

折柳亭邊手重攜，江煙澹澹草萋萋。杜鵑不解離人意，更向落花枝上啼。
寒林石屏
作者：無悶（唐）

草堂無物伴身閑，惟有屏風枕簟間。本向他山求得石，卻於石上看他山。
江上秋志
作者：尚志（唐）

到來江上久，誰念旅遊心。故國無秋信，鄰家有暮砧。坐遙翻不睡，愁極卻成吟。即恐髭連鬢，還為白所侵。
路
作者：玄寶（唐）

南北東西去，茫茫萬古塵。關河無盡處，風雪有行人。險極山通蜀，平多地入秦。營營名利者，來往豈辭頻。
贈智舟三藏
作者：懷浦（唐）

壯歲心難伏，師心伏豈難。尋常獨在院，行坐不離壇。嶽雪當禪暝，松聲入咒寒。更因文字外，多把史書看。
初冬旅舍早懷
作者：懷浦（唐）

枕上角聲微，離情未息機。夢回三楚寺，寒入五更衣。月沒棲禽動，霜晴凍葉飛。自慚行役早，深與道相違。
對禦書後一絕
作者：亞棲（唐）

通神筆法得玄門，親入長安謁至尊。莫怪出來多意氣，草書曾悅聖明君。
題英禪師
作者：亞棲（唐）

將知德行異尋常，每見持經在道場。欲識用心精潔處，一瓶秋水一爐香。
別友人
作者：惟審（唐）

一身無定處，萬裡獨銷魂。芳草迷歸路，春衣滴淚痕。幾時休旅食，向夜宿江村。欲識異鄉苦，空山啼暮猿。
賦得聞曉鶯啼
作者：惟審（唐）

捲簾清夢後，芳樹引流鶯。隔葉傳春意，穿花送曉聲。未調雲路翼，空負桂枝情。莫盡關關興，羈愁正厭生。
春日旅懷呈知己
作者：惟審（唐）

生涯萬事有蒼蒼，應任流萍便越鄉。春水獨行人漸遠，不為知音皆鮑叔，信誰江上去茫茫。
劍客
作者：慕幽（唐）

去住知何處，空將一劍行。殺人雖取次，為事愛公平。戟立嗔髭鬢，星流忿眼睛。曉來湘市說，拂曙別遼城。
酬和友人見寄
作者：慕幽（唐）

勞歌好自看，終久偶齊桓。五字若教易，一名爭得難。侵窗紅樹老，蔭砌雪花殘。莫效齊僚屬，東歸剪釣竿。
冬日淮上別文上人
作者：慕幽（唐）

家國各萬裡，同吟六七年。可堪隨北雁，迢遞向南天。水共行人遠，山將落日連。春淮有雙鯉，莫忘尺書傳。
柳
作者：慕幽（唐）

今古憑君一贈行，幾回折盡複重生。五株斜傍淵明宅，隋皇堤畔依依在，曾惹當時歌吹聲。
三峽聞猿
作者：慕幽（唐）

誰向茲來不恨生，聲聲都是斷腸聲。七千裡外一家住，憑君且聽哀吟好，會待青雲道路平。
燈
作者：慕幽（唐）

鐘斷危樓鳥不飛，熒熒何處最相宜。香然水寺僧開卷，孫康勤苦誰能念，少減餘光借與伊。
寶琴
作者：釋彪（唐）

吾有一寶琴，價重雙南金。刻作龍鳳象，彈為山水音。星從徽裡發，風來弦上吟。鐘期不可遇，誰辨曲中心。
《觀大駕出敘事寄懷
作者：法輪（唐）

紫臺宵漏竭，青門曙鼓通。輕霞照複道，徐吹轉相風。玉鸞光萬騎，金輿鬱五戎。鳴笳猶度闕，清蹕尚喧宮。雲旗亂陌紫，羽旆雜塵紅。百城歸北麗，兩漢久慚雄。吾曹陋薄技，餘慶洽微躬。平源已起洛，印手亦還豐。得奉衣冠盛，仍觀書軌同。猶言待封告，未忍向華嵩。
中秋旅懷
作者：尚能（唐）

所畜惟騷雅，兼之得固窮。望鄉連北斗，聽雨帶西風。稼穡村坊遠，煙波路徑通。冥搜清絕句，恰似有神功。
句
作者：尚能（唐）

霜洲楓落盡，月館竹生寒。
題伍相廟
作者：常雅（唐）

蒼蒼古廟映林巒，漠漠煙霞覆古壇。精魄不知何處在，威風猶入浙江寒。
懷舊山
作者：滄浩（唐）

一坐西林寺，從來未下山。不因尋長者，無事到人間。宿雨愁為客，寒花笑未還。空懷舊山月，童子誦經閑。
題慧山泉
作者：若水（唐）

石脈綻寒光，松根噴曉涼。注瓶雲母滑，漱齒茯苓香。野客偷煎茗，山僧借淨床。安禪何所問，孤月在中央。
題馬跡山
作者：文鑒（唐）

瀛洲西望沃洲山，山在平湖縹緲間。常說使君千里馬，至今龍跡尚堪攀。
吟敘
作者：周曇（唐）

歷代興亡億萬心，聖人觀古貴知今。古今成敗無多事，月殿花臺幸一吟。
閑吟
作者：周曇（唐）

考摭妍媸用破心，剪裁千古獻當今。閑吟不是閑吟事，事有閑思閑要吟。
唐虞門：唐堯
作者：周曇（唐）

祅氛不起瑞煙輕，端拱垂衣日月明。傳事四方無外役，茅茨深處土階平。
唐虞門：虞舜
作者：周曇（唐）

進善懲奸立帝功，功成揖讓益溫恭。滿朝卿士多元凱，為黜兜苗與四凶。
唐虞門：舜妃
作者：周曇（唐）

蒼梧一望隔重雲，帝子悲尋不記春。何事淚痕偏在竹，貞姿應念節高人。
唐虞門：再吟
作者：周曇（唐）

瀟湘何代泣幽魂，骨化重泉志尚存。若地道中休下淚，不應新竹有啼痕。
三代門：夏禹
作者：周曇（唐）

堯違天孽賴詢謨，頓免洪波浸碧虛。海內生靈微伯禹，盡應隨浪化為魚。
三代門：再吟
作者：周曇（唐）

萬古龍門一旦開，無成甘死作黃能。司空定有匡堯術，九載之前何處來。
三代門：太康
作者：周曇（唐）

師保何人為琢磨，安知父祖苦辛多。酒酣禽色方為樂，詎肯閑聽五子歌。
三代門：後稷
作者：周曇（唐）

人惟邦本本由農，曠古誰高後稷功。百穀且繁三曜在，牲牢郊祀信無窮。
三代門：文王
作者：周曇（唐）

昭然明德報天休，礿祭惟馨勝殺牛。二老五侯何所詐，不歸商受盡歸周。
三代門：武王
作者：周曇（唐）

文王寢膳武王隨，內豎言安色始怡。七載豈堪囚羑裡，一夫為報亦何疑。
三代門：太公
作者：周曇（唐）

昌獵關西紂獵東，紂憐崇虎棄非熊。危邦自謂多麟鳳，肯把王綱取釣翁。
三代門：再吟
作者：周曇（唐）

東鄰不事事西鄰，禦物卑和物自親。天下言知天下者，兆人無主屬賢人。
三代門：又吟
作者：周曇（唐）

千妖萬態逞妍姿，破國亡家更是誰。匡政必能除苟媚，去邪當斷勿狐疑。
三代門：子牙妻
作者：周曇（唐）

陵柏無心竹變秋，不能同戚擬同休。歲寒焉在空垂涕，覆水如何欲再收。
三代門：周公
作者：周曇（唐）

文武傳芳百代基，幾多賢哲守成規。仍聞吐握延儒素，猶恐民疵未盡知。
三代門：夷齊
作者：周曇（唐）

讓國由衷義亦乖，不知天命匹夫才。將除暴虐誠能阻，何異崎嶇助紂來。
三代門：管蔡
作者：周曇（唐）

伊商胡越尚同圖，管蔡如何有異謨。不念祖宗危社稷，強於仁聖遣行誅。
三代門：成王
作者：周曇（唐）

成王有過伯禽笞，聖惠能新日自奇。王道既成何所感，越裳呈瑞鳳來儀。
三代門：幽王
作者：周曇（唐）

狼煙篝火為邊塵，烽候那宜悅婦人。厚德未聞聞厚色，不亡家國幸亡身。
三代門：平王
作者：周曇（唐）

犬戎西集殺幽王，邦土何由不便亡。宜臼東來年更遠，川流難絕信源長。
春秋戰國門：祭足
作者：周曇（唐）

吳魯燕韓豈別宗，曾無外禦但相攻。當時周鄭誰為相，交質將何服遠戎。
春秋戰國門：再吟
作者：周曇（唐）

周室衰微不共匡，干戈終日互爭強。諸侯若解尊天子，列國何因次第亡。
春秋戰國門：隱公
作者：周曇（唐）

今古難堤是小人，苟希榮寵任相親。陳謀不信懷憂懼，反間須防卻害身。
春秋戰國門：莊公
作者：周曇（唐）

齊甲強臨力有餘，魯莊為戰念區區。魚麗三鼓微曹劌，肉食安能暇遠謨。
春秋戰國門：哀公
作者：周曇（唐）

賢為鄰用國憂危，廟算無非委豔奇。兩葉翠娥春乍展，一毛須去不難吹。
春秋戰國門：再吟
作者：周曇（唐）

好龍天為降真龍，及見真龍瘁厥躬。接下不勤徒好士，葉公何異魯哀公。
春秋戰國門：平公
作者：周曇（唐）

鴻鵠輕騰萬裡高，何殊朝野得賢豪。能知翼戴穹蒼力，不是蒙茸腹背毛。
春秋戰國門：文公
作者：周曇（唐）

滅虢吞虞未息兵，柔秦敗楚霸威成。文公徒欲三強服，分晉元來是六卿。
春秋戰國門：景公
作者：周曇（唐）

覺病當宜早問師，病深難療恨難追。晉侯徒有秦醫緩，疾在膏肓救已遲。
春秋戰國門：衛靈公
作者：周曇（唐）

子魚無隱欲源清，死不忘忠感衛靈。伯玉既親知德潤，殘桃休吃悟蘭馨。
春秋戰國門：陳靈公
作者：周曇（唐）

誰與陳君嫁禍來，孔甯行父夏姬媒。靈公徒認徵舒面，至死何曾識禍胎。
春秋戰國門：陳蔡君
作者：周曇（唐）

楚聘宣尼欲道光，是時陳蔡畏鄰強。庸謀但解遮賢路，不解迎賢謀自昌。
春秋戰國門：楚惠王
作者：周曇（唐）

芹中遇蛭強為吞，不欲緣微有害人。何事免成心腹疾，皇天惟德是相親。
春秋戰國門：楚懷王
作者：周曇（唐）

不聽陳軫信張儀，六裡商於果見欺。既舍黔中西換得，又令生去益堪悲。
春秋戰國門：再吟
作者：周曇（唐）

不得商於又失齊，楚懷方寸一何迷。明知秦是虎狼國，更忍車輪獨向西。
春秋戰國門：韓惠王
作者：周曇（唐）

韓惠開渠止暴秦，營田萬頃飽秦人。何殊般肉供羸獸，獸壯安知不害身。
春秋戰國門：頃襄王
作者：周曇（唐）

秦陷荊王死不還，只緣偏聽子蘭言。頃襄還信子蘭語，忍使江魚葬屈原。
春秋戰國門：武公
作者：周曇（唐）

猛獸來兵只為文，豈宜涼德擬圖尊。君看豹彩蒙麋質，人取無難必不存。
春秋戰國門：華元
作者：周曇（唐）

未知軍法忌偏頗，徒解於思腹漫皤。昔日羊斟曾不預，今朝為政事如何。
春秋戰國門：臧孫
作者：周曇（唐）

諸孟憎吾似犬獰，賢臧哭孟倍傷情。季孫愛我如甘疾，疾足亡身藥故寧。
春秋戰國門：公叔
作者：周曇（唐）

吳起南奔魏國荒，必聽公叔失賢良。無謀縱欲離安邑，可免河溝徙大樑。
春秋戰國門：莊辛
作者：周曇（唐）

莊辛正諫謂妖詞，兵及鄢陵始悔思。見兔必能知顧犬，亡羊補棧未為遲。
春秋戰國門：孫臏
作者：周曇（唐）

曾嫌勝己害賢人，鑽火明知速自焚。斷足爾能行不足，逢君誰肯不酬君。
春秋戰國門：靈輒
作者：周曇（唐）

失水枯鱗得再生，翳桑無地謝深情。朱輪未染酬恩血，公子何由見赤誠。
春秋戰國門：郭開
作者：周曇（唐）

秦襲邯鄲歲月深，何人沾贈郭開金。廉頗還國李牧在，安得趙王為爾擒。
春秋戰國門：樂羊
作者：周曇（唐）

杯羹忍啜得非忠，巧佞胡為惑主聰。盈篋謗書能寢默，中山不是樂羊功。
春秋戰國門：虞卿
作者：周曇（唐）

割地求和國必危，安知堅守絕來思。年年來伐年年割，割盡邯鄲何所之。
春秋戰國門：豫讓
作者：周曇（唐）

門客家臣義莫儔，漆身吞炭不能休。中行智伯思何異，國士終期國士酬。
春秋戰國門：毛遂
作者：周曇（唐）

不識囊中穎脫錐，功成方信有英奇。平原門下三千客，得力何曾是素知。
春秋戰國門：再吟
作者：周曇（唐）

定獲英奇不在多，然須設網遍山河。禽雖一目羅中得，豈可空張一目羅。
春秋戰國門：田文
作者：周曇（唐）

下客常才不足珍，誰為狗盜脫強秦。秦關若待雞鳴出，笑殺臨淄土偶人。
春秋戰國門：再吟
作者：周曇（唐）

門下三千各自矜，頻彈劍客獨無能。田文不厭無能客，三窟全身果有憑。
春秋戰國門：馮讙
作者：周曇（唐）

兔窟穿成主再興，輩流狐伏敢驕矜。馮讙不是無能者，要試君心欲展能。
春秋戰國門：章子
作者：周曇（唐）

在家能子必能臣，齊將功成以孝聞。改葬義無欺死父，臨戎安肯背生君。
春秋戰國門：卞和
作者：周曇（唐）

磷磷誰為惑溫溫，至寶凡姿甚易分。自是時人多貴耳，目無明鑒使俱焚。
春秋戰國門：季劄
作者：周曇（唐）

吹毛霜刃過千金，生許徐君死掛林。寶劍徒稱無價寶，行心更貴不欺心。
春秋戰國門：孫武
作者：周曇（唐）

理國無難似理兵，兵家法令貴遵行。行刑不避君王寵，一笑隨刀八陣成。
春秋戰國門：夫差
作者：周曇（唐）

信聽讒言疾不除，忠臣須殺竟何如。會稽既雪夫差死，泉下胡顏見子胥。
春秋戰國門：少孺
作者：周曇（唐）

寶貴親仁與善鄰，鄰兵何要互相臻。螳螂定是遭黃雀，黃雀須防挾彈人。
春秋戰國門：蘇厲
作者：周曇（唐）

百步穿楊箭不移，養由堪教聽弘規。身隆業著未知退，勿遣功名一旦隳。
春秋戰國門：鬻拳
作者：周曇（唐）

鬻拳強諫懼威刑，退省懷慚不顧生。雙刖忍行留痛恨，惟君適足見忠誠。
春秋戰國門：荊軻
作者：周曇（唐）

反刃相酬是匹夫，安知突騎駕群胡。有心為報懷權略，可在於期與地圖。
春秋戰國門：再吟
作者：周曇（唐）

幾尺如霜利不群，恩仇未報反亡身。誠哉利器全由用，可惜吹毛不得人。
春秋戰國門：陳軫
作者：周曇（唐）

丹青徒有逞喧嘩，有足由來不是蛇。殺將破軍為柱國，君今官極更何加。
春秋戰國門：田饒
作者：周曇（唐）

廚拋敗肉士懷饑，倉爛餘糧客未炊。臨難欲行求死士，將何恩信致扶危。
春秋戰國門：鮑叔
作者：周曇（唐）

忠臣祝壽吐嘉詞，鮑叔臨軒酒一卮。安不忘危臣所願，願思危困必無危。
春秋戰國門：晏嬰
作者：周曇（唐）

正人徒以刃相危，貪利忘忠死不為。麋鹿命懸當有處，驅車何必用賓士。
春秋戰國門：再吟
作者：周曇（唐）

下澤逢蛇蓋是常，還如山上見豺狼。國中有怪非蛇獸，不用賢能是不祥。
春秋戰國門：又吟
作者：周曇（唐）

馬斃廄人慾就刑，百年臨盡一言生。賴逢賢相能匡救，仍免吾君播惡聲。
春秋戰國門：叔向
作者：周曇（唐）

重祿存家不敢言，小臣憂禍亦如然。明開諫諍能無罪，只此宜為理國先。
春秋戰國門：師曠
作者：周曇（唐）

老能勸學照餘生，似夜隨燈到處明。往行前言如不見，暗中無燭若為行。
春秋戰國門：智伯
作者：周曇（唐）

三國連兵敵就擒，晉陽城下碧波深。風濤撼處看沈趙，舟楫不從翻自沈。
春秋戰國門：再吟
作者：周曇（唐）

攻城來下惜先分，一旦家邦屬四鄰。徒逞威強稱智伯，不知權變是愚人。
春秋戰國門：襄子
作者：周曇（唐）

君子常聞不迫危，城崩何用急重圍。叛亡能退修文德，果見中牟以義歸。
春秋戰國門：楊回
作者：周曇（唐）

三逐鄉閭五去君，莫知何地可容身。楊回不是逢英鑒，白首無成一旅人。
春秋戰國門：顏回
作者：周曇（唐）

陋巷簞瓢困有年，是時端木飫腥羶。宣尼行教何形跡，不肯分甘救子淵。
春秋戰國門：子貢
作者：周曇（唐）

救魯亡吳事可傷，誰令利口說田常。吳亡必定由端木，魯亦宜其運不長。
春秋戰國門：再吟
作者：周曇（唐）

一言能使定安危，安己危人是所宜。仁義不思垂教化，背恩亡德豈儒為。
春秋戰國門：鄭相
作者：周曇（唐）

鄭相清賢慎有餘，好魚魚至竟何如。退魚留得終身祿，祿在何憂不得魚。
春秋戰國門：子產
作者：周曇（唐）

為政何門是化源，寬仁高下保安全。如嫌水德人多狎，拯溺宜將猛濟寬。
春秋戰國門：管仲
作者：周曇（唐）

美酒濃馨客要沽，門深誰敢強提壺。苟非賢主詢賢士，肯信沽人畏子獹。
春秋戰國門：再吟
作者：周曇（唐）

社鼠穿牆巧庇身，何由攻灌若為燻。能知窟穴依形勢，不聽讒邪是聖君。
春秋戰國門：范蠡
作者：周曇（唐）

西子能令轉嫁吳，會稽知爾啄姑蘇。跡高塵外功成處，一葉翩翩在五湖。
春秋戰國門：屈原
作者：周曇（唐）

滿朝皆醉不容醒，眾濁如何擬獨清。江上流人真浪死，誰知浸潤誤深誠。
春秋戰國門：黃歇
作者：周曇（唐）

春申隨質若王圖，為主輕生大丈夫。女子異心安足聽，功成何更用陰謨。
春秋戰國門：王后
作者：周曇（唐）

連環要解解非難，忽碎瑤階一旦間。兩國相持兵不解，會應俱碎似連環。
春秋戰國門：樊姬
作者：周曇（唐）

側影頻移未退朝，喜逢賢相日從高。當時不有樊姬問，令尹何由進叔敖。
春秋戰國門：齊桓公
作者：周曇（唐）

三往何勞萬乘君，五來方見一微臣。微臣傲爵能輕主，霸主如何敢傲人。
春秋戰國門：中山君
作者：周曇（唐）

敵臨烹子一何庸，激怒來軍速自攻。結怨豈思圍不解，愚謀多以殺為雄。
春秋戰國門：趙簡子
作者：周曇（唐）

簡子雄心蓄霸機，賢愚聊欲試諸兒。假言藏寶非真寶，不是生知焉得知。
春秋戰國門：再吟
作者：周曇（唐）

諤諤能昌唯唯亡，亦由匡正得賢良。一從忠讜無周舍，吾過何人為短長。
春秋戰國門：趙宣子
作者：周曇（唐）

門人曾不有提彌，連嗾呀呀孰敢支。臨難若教無苟免，亂朝爭那以獒為。
春秋戰國門：韓昭侯
作者：周曇（唐）

去年秦伐我宜陽，今歲天災旱且荒。對此不思人力困，樓門何可更高張。
春秋戰國門：魏文侯
作者：周曇（唐）

冒雨如何固出畋，慮乖群約失幹幹。文侯不是貪禽者，示信將為教化先。
春秋戰國門：郤成子
作者：周曇（唐）

陳樂無歡璧在隅，宰臣懷智有微謨。苟非成子當明哲，誰是仁人可託孤。
春秋戰國門：秦武陽
作者：周曇（唐）

丱歲徒聞有壯名，及令為副誤荊卿。是時環柱能相副，誰謂燕囚事不成。
春秋戰國門：田子方
作者：周曇（唐）

太子無嫌禮樂虧，願聽貧富與安危。賤貧驕物貧終在，富貴驕人貴必隳。
春秋戰國門：淳于髡
作者：周曇（唐）

穰穰何禱手何齎，一呷村漿與只雞。以少求多誠可笑，還如輕幣欲全齊。
春秋戰國門：再吟
作者：周曇（唐）

戲問將何對所耽，滑稽無骨是常譚。昔時王者皆通四，近見君王只好三。
春秋戰國門：再吟
作者：周曇（唐）

曲突徙薪不謂賢，焦頭爛額饗盤筵。時人多是輕先見，不獨田家國亦然。
春秋戰國門：田子奇
作者：周曇（唐）

少年為吏慮非循，一騎奔追委使臣。使者不追何所對，車中緣見白頭人。
春秋戰國門：百里奚
作者：周曇（唐）

船驥由來是股肱，在虞虞滅在秦興。裁量何異刀將尺，只系用之能不能。
春秋戰國門：孫叔敖
作者：周曇（唐）

童稚逢蛇歎不祥，慮悲來者為埋藏。是知陽報由陰施，天爵昭然契日彰。
春秋戰國門：魯仲連
作者：周曇（唐）

昔迸燒牛發戰機，夜奔驚火走燕師。今來躍馬懷驕惰，十萬如無一撮時。
春秋戰國門：宋子罕
作者：周曇（唐）

子憐溫潤欲歸仁，吾貴堅廉是寶身。自有不貪身內寶，玉人徒獻外來珍。
春秋戰國門：宮之奇
作者：周曇（唐）

虞虢相依自保安，謀臣吞度不為難。貪憐璧馬迷香餌，肯信之奇諭齒寒。
春秋戰國門：王孫滿
作者：周曇（唐）

九牧金熔物像成，辭昏去亂祚休明。興亡在德不在鼎，楚子何勞問重輕。
春秋戰國門：顏叔子
作者：周曇（唐）

夜雨鄰娃告屋傾，一宵從寄念悲驚。誠知獨處從燒燭，君子行心要自明。
春秋戰國門：張孟譚
作者：周曇（唐）

強兵四合國將危，賴有謀臣為發揮。城內蒿銅誠自有，無謀誰解見玄機。
春秋戰國門：公子無忌
作者：周曇（唐）

按劍臨籠震咄呼，鷂甘梟戮伏鳩辜。能憐鈍拙誅豪俊，憫弱摧強真丈夫。
春秋戰國門：再吟
作者：周曇（唐）

趙解重圍魏再昌，信陵賢德日馨芳。昏蒙愚主聽讒說，公子雲亡國亦亡。
春秋戰國門：侯嬴朱亥
作者：周曇（唐）

屠肆監門一賤微，信陵交結國人非。當時不是二君計，匹馬那能解趙圍。
春秋戰國門：再吟
作者：周曇（唐）

走敵存亡義有餘，全由雄勇與英謨。但如公子能交結，朱亥侯嬴何代無。
題寺壁二首
作者：呂群（唐）

路行三蜀盡，身及一陽生。賴有殘燈火，相依坐到明。社後辭巢燕，霜前別蒂蓬。願為蝴蝶夢，飛去覓關中。
黃蜀葵
作者：崔涯（唐）

野欄秋景晚，疏散兩三枝。嫩碧淺輕態，幽香閑澹姿。露傾金盞小，風引道冠欹。獨立悄無語，清愁人詎知。
詠春風
作者：崔涯（唐）

動地經天物不傷，高情逸韻住何方。扶持燕雀連天去，孤雲雖是無心物，借便吹教到帝鄉。
竹
作者：崔涯（唐）

領得溪風不放回，傍窗緣砌遍庭栽。須招野客為鄰住，誰憐翠色兼寒影，靜落茶甌與酒杯。
俠士詩
作者：崔涯（唐）

太行嶺上二尺雪，崔涯袖中三尺鐵。一朝若遇有心人，出門便與妻兒別。
別妻
作者：崔涯（唐）

隴上泉流隴下分，斷腸嗚咽不堪聞。嫦娥一入月中去，巫峽千秋空白雲。
雜嘲二首
作者：崔涯（唐）

二年不到宋家東，阿母深居僻巷中。含淚向人羞不語，琵琶弦斷倚屏風。日暮迎來香閤中，百年心事一宵同。寒雞鼓翼紗窗外，已覺恩情逐曉風。
悼妓
作者：崔涯（唐）

赤板橋西小竹籬，槿花還似去年時。淡黃衫子渾無色，腸斷丁香畫雀兒。
自蘇州至望亭驛有作
作者：郭良驥（唐）

南浦菰蒲繞白蘋，東吳黎庶逐黃巾。野棠自發空流水，那堪回首長洲苑，烽火年年報虜塵。
鄴中行
作者：郭良驥（唐）

年去年來秋更春，魏家園廟已成塵。只今惟有西陵在，無複當時歌舞人。
公無渡河
作者：王睿（唐）

濁波洋洋兮凝曉霧，公無渡河兮公竟渡。風號水激兮呼不聞，提壺看入兮中流去。浪擺衣裳兮隨步沒，沉屍深入兮蛟螭窟。蛟螭盡醉兮君血幹，推出黃沙兮泛君骨。當時君死妾何適，遂就波濤合魂魄。願持精衛銜石心，
松
作者：王睿（唐）

寒松聳拔倚蒼岑，綠葉扶疏自結陰。丁固夢時還有意，好是特凋群木後，護霜淩雪翠逾深。
竹
作者：王睿（唐）

庭竹森疏玉質寒，色包蔥碧盡琅玕。翠筠不樂湘娥淚，此君引鳳為龍日，聳節稍雲直上看。
解昭君怨
作者：王睿（唐）

莫怨工人醜畫身，莫嫌明主遣和親。當時若不嫁胡虜，只是宮中一舞人。
祠漁山神女歌二首
作者：王睿（唐）

蓪草頭花椰葉裙，蒲葵樹下舞蠻雲。引領望江遙滴酒，白蘋風起水生文。棖棖山響答琵琶，酒濕青莎肉飼鴉。樹葉無聲神去後，紙錢灰出木綿花。
牡丹
作者：王睿（唐）

牡丹妖豔亂人心，一國如狂不惜金。曷若東園桃與李，果成無語自成陰。
秋
作者：王睿（唐）

蟬噪古槐疏葉下，樹銜斜日映孤城。欲知潘鬢愁多少，一夜新添白數莖。
燕
作者：王睿（唐）

海燕雙飛意若何，曲梁嘔嘎語聲多。茅簷不必嫌卑陋，猶勝吳宮爇爾窠。
白雲向空盡
作者：焦鬱（唐）

白雲升遠岫，搖曳入晴空。乘化隨舒捲，無心任始終。欲銷仍帶日，將斷更因風。勢薄飛難定，天高色易窮。影收元氣表，光滅太虛中。倘若從龍去，還施濟物功。
春雪
作者：焦鬱（唐）

散漫天涯色，乘春四望平。不分殘照影，何處斷鴻聲。繚繞先經塞，霏微近過城。因風低未斂，帶雨重還輕。幹呂知時泰，如膏候歲成。小儒同品物，無以答皇明。春雪空濛簾外斜，霏微半入野人家。長天遠樹山山白，不辨梅花與柳花。
贈去婢
作者：崔郊（唐）

公子王孫逐後塵，綠珠垂淚滴羅巾。侯門一入深如海，從此蕭郎是路人。
江西投謁所知為典客所阻因賦
作者：劉魯風（唐）

萬卷書生劉魯風，煙波萬裡謁文翁。無錢乞與韓知客，名紙毛生不肯通。
玉清行
作者：柳泌（唐）

遙遙寒冬時，蕭蕭躡太無。仰望蕊宮殿，橫天臨不虛。下看白日流，上造真皇居。西牖日門開，南衢星宿疏。王母來瑤池，慶雲擁瓊輿。嵬峨丹鳳冠，搖曳紫霞裾。照徹聖姿嚴，飄颻神步徐。仙郎執玉節，侍女捧金書。靈香散彩煙，北闕路輧闐。龍馬行無跡，歌鐘聲沸天。馭風升寶座，鬱景晏華筵。妙奏三春曲，高羅萬古仙。七珍飛滿座，九液酌如泉。靈佩垂軒下，旗幡列帳前。獅麟威赫赫，鸞鳳影翩翩。顧盼乃須臾，已是數千年。
瓊臺
作者：柳泌（唐）

崖壁盤空天路回，白雲行盡見瓊臺。洞門黯黯陰雲閉，金闕曈曈日殿開。
操蓮曲
作者：何希堯（唐）

錦蓮浮處水粼粼，風外香生襪底塵。荷葉荷裙相映色，聞歌不見採蓮人。
一枝花
作者：何希堯（唐）

幾樹晴葩映水開，亂紅狼藉點蒼苔。東風留得殘枝在，為惜餘芳獨看來。
柳枝詞
作者：何希堯（唐）

大堤楊柳雨沉沉，萬縷千條惹恨深。飛絮滿天人去遠，東風無力系春心。
海棠
作者：何希堯（唐）

著雨胭脂點點消，半開時節最妖嬈。誰家更有黃金屋，深鎖東風貯阿嬌。
遺臨平監吏
作者：朱沖和（唐）

三千裡外布干戈，果得鯨鯢入網羅。今日寶刀無殺氣，只緣君處受恩多。
荻塘西莊贈房元垂
作者：張光朝（唐）

門在荻塘西，塘高何聯聯。往昔分地利，遠近無閒田。水國信汙下，霖霪即成川。苗稼盡淹沒，茲鄉獨豐年。家肥待親懿，人樂思管絃。日晏始能起，盥漱看廚煙。醞酒寒正熟，養魚長食鮮。黃昏鐘未鳴，偃息早已眠。何意久城市，寂寥丘中緣。俯仰在顏色，區區人事間。憶昔炎漢時，乃知綺季賢。靜默不能仕，養老終南山。
天門街西觀榮王聘妃
作者：張光朝（唐）

仙媛來朱邸，名山出紫微。三週初展義，百兩遂言歸。鄭國通梁苑，天津接帝畿。橋成烏鵲助，蓋轉鳳凰飛。霜仗迎秋色，星缸滿夜輝。從茲磐石固，應為得賢妃。
天門街西觀榮王聘妃
作者：梁鉉（唐）

帝子乘龍夜，三星照戶前。兩行宮火出，十裡道鋪筵。羅綺明中識，簫韶暗裡傳。燈攢九華扇，帳撒五銖錢。交頸文鴛合，和鳴彩鳳連。欲知來日美，雙拜紫微天。
呈鐘離雲房
作者：呂巖（唐）

生在儒家遇太平，懸纓重滯布衣輕。誰能世上爭名利，臣事玉皇歸上清。
獻鄭思遠施真人二仙
作者：呂巖（唐）

萬劫千生到此生，此生身始覺飛輕。拋家別國雲山外，如今獲遇真仙面，紫府仙扉得姓名。
得火龍真人劍法
作者：呂巖（唐）

昔年曾遇火龍君，一劍相傳伴此身。天地山河從結沫，昨夜鐘離傳一語，六天宮殿欲成塵。
七言
作者：呂巖（唐）

周行獨力出群倫，默默昏昏亙古存。無象無形潛造化，此道非從它外得，千言萬語謾評論。通靈一顆正金丹，不在天涯地角安。討論窮經深莫究，舉世若能知所寓，超凡入聖弗為難。落魄紅塵四十春，無為無事信天真。生涯只在乾坤鼎，桑田改變依然在，永作人間出世人。獨處乾坤永珍中，從頭歷歷運元功。縱橫北斗心機大，如何俗士尋常覓，不達希夷不可窮。誰信華池路最深，非遐非邇奧難尋。九年採煉如紅玉，勸君門外修身者，端念思惟此道心。水府尋鉛合火鉛，黑紅紅黑又玄玄。氣中生氣肌膚換，出神入定虛華語，徒費功夫萬萬年。九鼎烹煎九轉砂，區分時節更無差。精神氣血歸三要，終期鳳詔空中降，跨虎騎龍謁紫霞。憑君子後午前看，一脈天津在脊端。金闕內藏玄穀子，直指幾多求道者，行藏莫離虎龍灘。返本還元道氣平，虛非形質轉分明。水中白雪微微結，吾今為報修行者，莫向燒金問至精。安排鼎灶煉玄根，進退須明卯酉門。繞電奔雲飛日月，此道幽微知者少，茫茫塵世與誰論。醍醐一盞詩一篇，暮醉朝吟不記年。幹馬屢來遊九地，提挈靈童山上望，重重疊疊是金錢。認得東西木與金，自然爐鼎虎龍吟。但隨天地明訊息，神仙親口留斯旨，何用區區向外尋。一本天機深更深，徒言萬劫與千金。三冬大熱玄中火，五行顛倒堪訊息，返本還元在己尋。虎將龍軍氣宇雄，佩符持甲去匆匆。鋪排劍戟奔如電，河清海晏乾坤淨，世世安居道德中。我家勤種我家田，內有靈苗活萬年。花似黃金苞不大，直候九年功滿日，和根拔入大羅天。尋常學道說黃芽，萬水千山覓轉差。有畛有園難下種，不日成丹應換骨，飛升遙指玉皇家。四六關頭路坦平，行人到此不須驚。從教犢駕轟轟轉，功成直入長生殿，袖出神珠徹夜明。九六相交道氣和，河車晝夜迸金波。呼時一一關頭轉，思量此道真長遠，學者多迷溺愛河。金丹不是小金丹，陰鼎陽爐裡面安。盡道東山尋汞易，認得靈竿真的路，何勞禮月步星壇。古今機要甚分明，自是眾生力量輕。盡向有中尋有質，本色丹瓢推倒後，卻吞丸藥待延齡。浮名浮利兩何堪，回首歸山味轉甘。舉世算無心可契，經卷葫蘆並拄杖，依前擔入舊江南。本來無作亦無行，行著之時是妄情。老氏語中猶未決，今日與君無吝惜，功成隻此是蓬瀛。解將火種種刀圭，火種刀圭世豈知。山上長男騎白馬，顛倒五行憑匠手，不逢匠手莫施為。三千餘法論修行，第一燒丹路最親。須是坎男端的物，九轉九還功若就，定將衰老返長春。欲種長生不死根，再營陰魄及陽魂。先教玄母歸離戶，迷途爭與輕輕洩，此理須憑達者論。閉目存神玉戶觀，時來火候遞相傳。雲飛海面龍吞汞，刀圭餌了丹書降，跳出塵籠上九天。千日功夫不暫閑，河車搬載上崑山。虎抽白汞安爐裡，彩雲捧足歸何處，直入三清謝聖顏。解匹真陰與正陽，三年功滿結成霜。神龜出入庚辛位，塵中若有同機者，共住煙霄不死鄉。修生一路就中難，迷者徒將萬卷看。水火均平方是藥，認得此般真妙訣，何憂風雨妒衰殘。才吞一粒便安然，十二重樓九曲連。庚虎迴圈餐絳雪，須得有緣方可授，未曾輕洩與人傳。誰知神水玉華池，中有長生性命基。運用須憑龍與虎，齋戒餌之千日後，等閒輕舉上雲梯。九天雲淨鶴飛輕，銜簡翩翩別太清。身外紅塵隨意換，回首便歸天上去，願將甘雨救焦氓。嬰兒迤邐降瑤階，手握玄珠直下來。半夜紫雲披素質，此是吾家真一子，庸愚誰敢等閒猜。水得天符下玉都，三千日裡積功夫。禱祈天地開金鼎，時來試問塵中叟，這個玄機世有無。誰識寰中達者人，生平解法水中銀。一條拄杖撐天地，自從悟裡終身後，贏得蓬壺永劫春。紅爐迸濺煉金英，一點靈珠透室明。擺動乾坤知道力，直上五云云路穩，紫鸞朱鳳自來迎。時人若要學長生，先是樞機晝夜行。恍惚中間專志氣，煉出一爐神聖藥，五雲歸去路分明。亦無得失亦無言，動即施功靜即眠。驅遣赤牛耕宇宙，今日示君君好信，教君見世作神仙。不須兩兩與三三，只在昆侖第一巖。逢潤自然情易伏，世上有人燒得住，壽齊天地更無雙。本末無非在玉都，亦曾陸地作凡夫。吞精食氣先從有，爐中煉出延年藥，溟渤從教變複枯。無名無利任優遊，遇酒逢歌且唱酬。數載未曾經聖闕，藥就功成身羽化，更拋塵坌出凡流。杳杳冥冥莫問涯，雕蟲篆刻道之華。守中絕學方知奧，休將心地虛勞用，煮鐵燒金轉轉差。還丹功滿未朝天，且向人間度有緣。拄杖兩頭擔日月，若問我修何妙法，不離身內汞和鉛。半紅半黑道中玄，水養真金火養鉛。解接往年三寸氣，只此功成三島外，穩乘鸞鳳謁諸仙。返本還元已到幹，能升能降號飛仙。一陽生是興功日，此中便是還丹理，不遇奇人誓莫傳。飛龍九五已昇天，次第還當赤帝權。喜遇汞珠凝正午，煉就一丸天上藥，頓然心地永剛堅。舉世何人悟我家，我家別是一榮華。盈箱貯積登仙錄，凡流若問吾生計，遍地紛紛五彩霞。津能充渴氣充糧，家住三清玉帝鄉。金鼎煉來多外白，流俗要求玄妙理，參同契有兩三行。紫詔隨鸞下玉京，元君相命會三清。便將金鼎丹砂餌，此時功滿參真後，始信仙都有姓名。修修修得到幹幹，方號人間一醉仙。世上光陰催短景，唯願先生頻一顧，更玄玄外問玄玄。
宗廟九德之歌辭
作者：褚亮（唐）

皇祖誕慶，於昭於天。積德斯遠，茂攸緒先。維文應曆，神武弘宣。肇跡□水，成功阪泉。道光覆載，聲穆吉先。式備犧象，用□牲牷。禮終九獻，樂展四懸。神貺景福，遐哉永年。
太廟祼地歌辭
作者：陳叔達（唐）

清廟既祼，鬱鬯推禮。大哉孝思，嚴恭祖禰。龍袞以祭，鸞刀思啟。發德朱弦，升歌丹陛。遙享粢盛，堂斟況齊。降福穰穰，來儀濟濟。
階前石竹
作者：王績（唐）

上天布甘雨，萬物鹹均平。自顧微且賤，亦得蒙滋榮。萋萋結綠枝，曄曄垂朱英。常恐零露降，不得全其生。歎息聊自思，此生豈我情。昔我未生時，誰者令我萌。棄置勿重陳，委化何所營。
九月九日
作者：崔善為（唐）

九日重陽節，三秋季月殘。菊花催晚氣，萸房闢早寒。霜濃鷹擊遠，霧重雁飛難。誰憶龍山外，蕭條邊興闌。
奉和九月九日應制
作者：許敬宗（唐）

爽氣申時豫，臨秋肆武功。太液榮光發，曾城佳氣融。紫霄寒暑麗，黃山極望通。講藝遵先fN，睹德暢宸衷。鷲嶺飛夏服，娥魄亂雕弓。汗浹鑣流赭，塵生埒散紅。飲羽驚開石，中葉遽凋叢。雁殫雲路靜，烏墜日輪空。九流參廣宴，萬宇抃恩隆。
奉和守歲應制
作者：許敬宗（唐）

玉管移玄序，金奏賞彤闈。祥鸞歌裡轉，春燕舞前歸。壽爵傳三禮，燈枝麗九微。運廣燻風積，恩深湛露晞。送寒終此夜，延宴待晨暉。
淩晨
作者：盧照鄰（唐）

日掩鴻都夕，河低亂箭移。蟲飛明月戶，鵲繞落花枝。蘭襟帳北壑，玉匣鼓文漪。聞有啼鶯處，暗幄曉雲披。
登北固山
作者：宋之問（唐）

京鎮周天險，東南作北關。埭橫江曲路，戍入海中山。望越心初切，思秦鬢已斑。空憐上林雁，朝夕待春還。
陪群公登箕山賦得群字
作者：宋之問（唐）

許由去已遠，冥莫見幽墳。世薄人不貴，茲山唯白雲。甯知三千歲，複有堯為君。時佐激頹俗，登箕挹清芬。高節雖旦暮，邈與洪崖群。
人日兼立春小園宴
作者：蘇頲（唐）

黃山積高次，表裡望京邑。白日最靈朝，登攀盡原隰。年灰律象動，陽氣開迎入。煙靄長薄含，臨流小溪澀。賓朋莫我棄，詞賦當春立。更與韶物期，不孤東園集。
和黃門舅十五夜作
作者：蘇頲（唐）

聞君陌上來，歌管沸相催。孤月連明照，千燈合暗開。寶裝遊騎出，香繞看車回。獨有歸閑意，春庭伴落梅。
登綿州富樂山別李道士策
作者：薛曜（唐）

珠闕崑山遠，銀宮漲海懸。送君從此路，城郭幾千年。雲霧含丹景，桑麻覆細田。笙歌未盡曲，風馭獨泠然。
九城尋山水
作者：薛曜（唐）

菊浦桃源瞰九城，鸞歌鳳嘯忽將迎。千巖雜樹雲霞色，疑是昔年棲息地，山中日暮有餘情。
邙山古意
作者：薛曜（唐）

昔掩佳城路，曾驚壑易遷。今接宜都裡，翻疑海作田。鏤鼎名應大，生金字不傳。風飆吹白日，羅綺拭黃泉。象鳳笙留國，成龍劍上天。長樂移新壟，鹹陽失舊阡。川流徒漫漫，神理竟綿綿。佇見飛來鶴，沈嗟不學仙。
鳳閣南廳槐樹半生死雖遇陽和終呈枯朽…緣情率爾為詠
作者：李懷遠（唐）

庭槐歲月深，半死尚抽心。葉少寧障日，枝疏不礙禽。帷幄諒無取，棟樑非所任。愧在龍樓側，羞處鳳池陰。未能辭雨露，猶得款衣簪。惜悲生意盡，空餘古木吟。
和九月九日登慈恩寺浮圖應制
作者：趙彥伯（唐）

出豫垂佳節，憑高陟梵宮。皇心滿塵界，佛跡現虛空。日月宜長壽，天人得大通。喜聞題寶偈，受記莫由同。
秋夜巫山
作者：喬備（唐）

巫峽裴回雨，陽臺淡蕩雲。江山空窈窕，朝暮自紛氳。螢色寒秋露，猿啼清夜聞。誰憐夢魂遠，腸斷思紛紛。
晦日與盧舍人同詣補闕城南林園
作者：孫逖（唐）

芳年正月晦，假日早朝回。欲盡三春賞，還欽二阮才。柳迎郊騎入，花近□庭開。宛是人寰外，真情寓物來。
贈劉藍田
作者：盧象（唐）

籬中犬迎吠，出屋候柴扉。歲晏輸井稅，山村人暮歸。晚田始家食，餘布成我衣。對此能無事，勞君問是非。
清明日青龍寺上方
作者：劉長卿（唐）

上方偏可適，季月況堪過。遠近人都至，東西山色多。夕陽留徑草，新葉變庭柯。已度清明節，春愁如客何。
羽山
作者：蕭穎士（唐）

九山方蕩潏，三考佇良材。夏祖何屯圮，遷殛此山隈。空餘下泉客，誰複辨黃能。
遊馬耳山
作者：蕭穎士（唐）

茲山表東服，遠近瞻其名。合遝盡溟漲，渾渾連太清。我來疑初伏，幽路無炎精。流水出溪盡，覆蘿搖風輕。高深變氣候，俯仰暮天晴。入谷煙雨潤，登崖雲日明。乾坤正含養，種植總滋榮。草樹皆秀色，雛麋亂新聲。攀巖挹桂髓，洞穴拾瑤英。此地隱微徑，何人得長生。宿心尚葛許，彌願棲蓬瀛。太息宦名路，遲回忠孝情。還丹昧遠術，養素慚幽貞。安得從此去，悠然升玉京。
□□□趙載同遊焦湖夜歸作
作者：蕭穎士（唐）

□□將澤國，淜騰迎淮甸。東江輸大江，別流從此縣。仙尉俯勝境，輕橈恣遊衍。自公暇有餘，微尚得所願。拈引間翰墨，風流盡歡宴。稍移井邑閑，始悅登眺便。遙岫逢應接，連塘乍回轉。劃然氣象分，萬頃行可見。波中峰一點，雲際帆千片。浩歎無端涯，孰知蘊虛變。往遊信不厭，畢景方未還。蘭□煙靄裡，延緣蒲稗間。勢隨風潮遠，心與□□閑。回見出浦月，雄光射東關。悠然蓬壺事，□□□衰顏。安得傲吏隱，彌年寓茲山。
龍興觀金籙建醮
作者：王翰（唐）

泰山岩巖兮淩紫氛，中有群仙兮乘白雲，
山中松
作者：張鼎（唐）

枝聳碧雲端，根侵蘚壁盤。幾經良匠顧，猶作散材看。雪積花開少，風多子落幹。空存後凋色，歲晚出林巒。
庭前晚花開
作者：李白（唐）

西王母桃種我家，三千陽春始一花。結實苦遲為人笑，攀折唧唧長諮嗟。
漢州王大錄事宅作
作者：杜甫（唐）

南溪老病客，相見下肩輿。近發看烏帽，催蓴煮白魚。宅中平岸水，身外滿床書。憶爾才名叔，含淒意有餘。
田家作
作者：皇甫冉（唐）

臥見高原燒，閑尋空穀泉。土膏消臘後，麥隴發春前。藥驗桐君錄，心齊莊子篇。荒村三數處，衰柳百餘年。好就山僧去，時過野舍眠。汲流甯厭遠，蔔地本求偏。向子諳樵路，陶家置黍田。雪峰明晚景，風雁急寒天。且複冠名鶡，甯知冕戴蟬。問津夫子倦，荷蓧丈人賢。顧物皆從爾，求心正儻然。稽康懶慢性，只自戀風煙。
寄劉方平
作者：皇甫冉（唐）

十年不出蹊林中，一朝結束甘從戎。嚴子持竿心寂曆，每望南峰如對君，昨來不見多黃雲。石徑幽人何所在，天畔三秋空複情，袖中一字無由得。世人易合複易離，
和中丞奉使承恩，還終南舊居
作者：皇甫冉（唐）

軒車尋舊隱，賓從滿郊園。蕭散煙霞興，殷勤故老言。謝公山不改，陶令菊猶存。苔蘚侵垂釣，松篁長閉門。風霜清吏事，江海諭君恩。祗召趨宣室，沉冥在一論。
送令狐明府
作者：皇甫冉（唐）

行當臘候晚，共惜歲陰殘。聞道巴山遠，如何蜀路難。荒林藏積雪，亂石起驚湍。君有親人術，應令勞者安。
同韓給事觀畢給事畫松石
作者：皇甫冉（唐）

海嶠微茫那得到，楚關迢遞心空憶。夕郎善畫巖間松，扶疏半映晚天青，凝澹全和曙雲黑。煙籠月照安可道，龍樓不競繁花吐，騎省偏宜遙夜直。羅浮道士訪移來，古槐衰柳寧足論，還對罘罳列行植。
送從侄棲閑律師
作者：皇甫冉（唐）

能知出世法，詎有在家心。南院開門送，東山策杖尋。經年期故里，及夏到空林。念遠長勞望，朝朝草色深。
舟中送李觀
作者：皇甫冉（唐）

江南近別亦依依，山晚川長客伴稀。獨坐相思計行日，出門臨水望君歸。
敕移橘栽
作者：張彪（唐）

南橘北為枳，古來豈虛言。徙植期不變，陰陽感君恩。枝條皆宛然，本土封其根。及時望栽種，萬裡繞花園。滋味豈聖心，實以憂黎元。暫勞致力重，永感貢獻煩。是嗟草木類，稟異於乾坤。願為王母桃，千歲奉至尊。
皇太子頻賜存問，並索唱和新詩，因有陳謝
作者：廣宣（唐）

望苑招延後，禪扉訪道餘。祗言俟文雅，何意及庸虛。率性多非學，緣情偶自書。清風聞寺響，白日見心初。重道逢軒後，崇儒過魏儲。青宮列芳梓，玄圃積瓊琚。鄭鼠甯容者，齊竽久舍諸。空懷受恩感，含思幾躊躇。
禁中法會應制
作者：廣宣（唐）

天上萬年枝，人間不可窺。道場三教會，心地百王期。侍讀霑恩早，傳香駐日遲。在筵還向道，通籍許言詩。空愧陪仙列，何階答聖慈。從今精至理，長願契無為。
降誕日內庭獻壽應制
作者：廣宣（唐）

慶壽千齡遠，敷仁萬國通。登霄欣有路，捧日愧無功。仙駕三山上，龍生二月中。修齋長樂殿，講道大明宮。此地人難到，諸天事不同。法筵花散後，空界滿香風。
寺中柿樹一蒂四顆詠應制
作者：廣宣（唐）

珍木生奇畝，低枝拂梵宮。因開四界分，本自百花中。當夏陰涵綠，臨秋色變紅。君看藥草喻，何減太陽功。
早秋降誕日獻壽二首應制
作者：廣宣（唐）

秋蓂開六葉，元聖誕千年。繞殿祥風起，當空瑞日懸。道光中國主，人識大羅仙。敢贊無疆壽，香花上法筵。萬方瞻聖日，九土仰清光。磬地山河壯，彌天福壽長。瑞煙燻法界，真偈啟仁王。看獻千秋樂，千秋樂未央。
駕幸天長寺應制
作者：廣宣（唐）

天界宜春賞，禪門不掩關。宸遊雙闕外，僧引百花間。車馬喧長路，煙雲淨遠山。觀空複觀俗，皇鑒此中閑。
九月菊花詠應制
作者：廣宣（唐）

可訝東籬菊，能知節候芳。細枝青玉潤，繁蕊碎金香。爽氣浮朝露，濃姿帶夜霜。泛杯傳壽酒，應共樂時康。
駕幸聖容院應制
作者：廣宣（唐）

大唐國裡千年聖，王舍城中百億身。卻指容顏非我相，古來貴重緣親近，狂客慚為侍從臣。
聖恩顧問，獨遊月磴閣，直書其事應制
作者：廣宣（唐）

禪居河畔無多地，來往尋春物正華。磴道上盤千畝竹，自解剎那知佛性，不勞更喻幾塵沙。
安國寺隨駕幸興唐觀應制
作者：廣宣（唐）

東林何殿是西鄰，禪客垣牆接羽人。萬乘遊仙宗有道，兩地盡修天上事，共瞻鑾駕重來巡。
賀王起
作者：廣宣（唐）

從辭鳳閣掌絲綸，便向青雲領貢賓。再闢文場無枉路，明日定歸臺席去，鶺鴒原上共陶鈞。
賀幸普濟寺應制
作者：廣宣（唐）

南方寶界幾由旬，八部同瞻一佛身。寺壓山河天宇靜，向晚鑾輿歸鳳闕，曲江池上動青蘋。
紅樓院應制
作者：廣宣（唐）

紅樓疑見白毫光，寺逼宸居福盛唐。支遁愛山情謾切，誰道此中難可到，自憐深院得徊翔。
再入道場紀事應制
作者：廣宣（唐）

南方歸去再生天，內殿今年異昔年。見闢乾坤新定位，自喜恩深陪侍從，兩朝長在聖人前。
寺中賞花應制
作者：廣宣（唐）

東風萬裡送香來，上界千花向日開。卻笑霞樓紫芝侶，桃源深洞訪仙才。
九月十五日夜宿鄭尚書絪東亭，望月寄杜給事
作者：廣宣（唐）

霜天晴夜宿東齋，松竹交陰愜素懷。迥出風塵心得地，霄漢路殊從道合，往來人事不相乖。
苦吟
作者：盧延讓（唐）

莫話詩中事，詩中難更無。吟安一個字，撚斷數莖須。險覓天應悶，狂搜海亦枯。不同文賦易，為著者之乎。
雪
作者：盧延讓（唐）

瑞雪落紛華，隨風一向斜。地平鋪作月，天迥撒成花。客滿燒煙舍，牛牽賣炭車。吾皇憂挾纊，猶自問君家。
松寺
作者：盧延讓（唐）

山寺取涼當夏夜，共僧蹲坐石階前。兩三條電欲為雨，通宵聽論蓮華義，不藉松窗一覺眠。